als_Latn dik_Latn sag_Latn
asport- Armando Vajushi ka marrë një ofertë zyrtare dhe pritet të largohet nga Liteksi. Lajmi konfirmohet në mediat bullgare nga drejtori i kësaj skuadre, Veliko Dihonov.
Ky i fundit, në një prononcim për “Tema Sport” nuk ka konfirmuar totalisht, por as ka mohuar që belgët e Bryzhit kanë bërë një ofertë prej 2 milionë eurosh për mesfushorin me tipare sulmuese të Kombëtares shqiptare. “Po, ka një ofertë dhe natyrisht ajo i ka shkuar presidentit të klubit, Grisha Gançev. Është ai që vendos në fund si për Vajushin, edhe për çdo lojtar tjetër të skuadrës. I takon atij fjalë e fundit për gjithçka”, ka thënë Dihonov. Sakaq, referuar së njëjtës media, thuhet se Vajushi zor se do të qëndrojë edhe për edicionin tjetër te Liteksi. Përveç ofertës së Bryzhit, mediat bullgare, më konkretisht “blitz.bg”, ka zbuluar dje se edhe kampionia e Francës në vitin 2012 është interesuar për shërbimet e shkodranit. “Menaxherë të skuadrës së Montpelie ishin të pranishëm në ndeshjen Liteks-Levski, për të ndjekur posaçërisht Armando Vajushin. Klubi francez ka nevojë urgjente që të forcohet në zonën e mesfushës dhe sulmit, pas një edicioni disi të keq që mbylli”, shkruhej në këtë media. Nuk duhet harruar se para disa ditësh, edhe gjigandi francez i Monakos hodhi vështrimin nga Vajushi.
Menaxherët e këtij klubi ishin të pranishëm në takimin mes CSKA-së së Sofjes e Liteksit (2-0) dhe konkluduan se lojtarët që u interesonin, ishin Vajushi dhe fantazisti i Liteksit, Slavçev.
You must be logged in to post a comment Login
als_Latn als_Latn als_Latn eng_Latn